ET Euroopa Liidu Teataja L 2/1

KOMISJONI MÄÄRUS (EL) 2016/1,

3. detsember 2015,

millega muudetakse Euroopa Parlamendi ja nõukogu määruse (EÜ) nr 396/2005 II ja III lisa seoses teatavates toodetes või nende pinnal esinevate bifenasaadi, boskaliidi, tsüasofamiidi, tsüromasiini, dasometi, ditiokarbamaatide, fluasifop-P, mepanipüriimi, metrafenooni, pikloraami, propamokarbi, püridabeeni, püriofenooni, sulfoksafloori, tebukonasooli, tebufenpüraadi ja tiraami jääkide piirnormidega

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 14 lõike 1 punkti a,

ning arvestades järgmist:

(1) Bifenasaadi, tsüasofamiidi, tsüromasiini, mepanipüriimi, metrafenooni, propamokarbi ja tebukonasooli jääkide piirnormid on sätestatud määruse (EÜ) nr 396/2005 II lisas. Ditiokarbamaatide ja tiraami jääkide piirnormid on sätestatud määruse (EÜ) nr 396/2005 II lisas ja III lisa B osas. Boskaliidi, dasometi, fluasifop-P, pikloraami, püridabeeni, püriofenooni ja tebufenpüraadi jääkide piirnormid on sätestatud kõnealuse määruse III lisa A osas. Sulfoksafloori jääkide piirnormi ei ole eraldi sätestatud ning ainet ei ole kantud kõnealuse määruse IV lisasse, seega kohaldatakse kõnealuse määruse artikli 18 lõike 1 punktis b sätestatud vaikimisi väärtust 0,01 mg/kg.

(2) Seoses kasutusloa andmisega toimeainet bifenasaati sisaldava taimekaitsevahendi kasutamiseks mustikate, jõhvikate, karusmarjade ja õunviirpuu marjade puhul on esitatud määruse (EÜ) nr 396/2005 artikli 6 lõike 1 kohane taotlus muuta kehtivat jääkide piirnormi.

(3) Boskaliidi kohta on esitatud selline taotlus seoses kasutamisega ubade ja herneste (kaunades) puhul. Tsüasofamiidi kohta on esitatud selline taotlus seoses kasutamisega baklažaanide puhul. Tsüromasiini kohta on esitatud selline taotlus seoses kasutamisega „aedsalati ja salatitaimede”, „spinati ja teiste selliste lehtviljade” ning „maitsetaimede ja söödavate lillede” puhul. Dasometi kohta on selline taotlus esitatud seoses kasutamisega koodnumbri 0100000 alla kuuluvate viljade, porgandi, redise, viliköögiviljade (välja arvatud suhkrumais), lehtkapsa, „aedsalati ja salatitaimede” ning „spinati ja teiste selliste lehtviljade” puhul. Fluasifop-P kohta on selline taotlus esitatud seoses kasutamisega juurselleri, maapirni, herneste (kaunadeta), kera-artišokkide, kuivatatud ubade, läätsede, lupiini, linaseemnete, mooniseemnete, värvisafloori seemnete, taimeteede (kuivatatud juured) ja maitseainete (juured või risoomid) puhul. Mepanipüriimi kohta on esitatud selline taotlus seoses kasutamisega maasikate, tomatite, baklažaanide ja kurkide puhul. Metrafenooni kohta on esitatud selline taotlus seoses kasutamisega humala puhul. Pikloraami kohta on esitatud selline taotlus seoses kasutamisega hariliku kurgirohu puhul. Propamokarbi kohta on esitatud selline taotlus seoses kasutamisega küüslaugu, sibulate ja pesasibulate puhul. Püridabeeni kohta on esitatud selline taotlus seoses kasutamisega söödava koorega kõrvitsaliste puhul. Püriofenooni kohta on selline taotlus esitatud seoses kasutamisega lauaviinamarjade puhul. Tebukonasooli kohta on selline taotlus esitatud seoses kasutamisega kurkide ja kabatšokkide puhul. Tebufenpüraadi kohta on selline taotlus esitatud seoses kasutamisega tsitrusviljade, ploomide, maasikate, tomatite, paprikate, baklažaanide, kornišonide, melonite ja arbuuside puhul.

(4) Määruse (EÜ) nr 396/2005 artikli 6 lõigete 2 ja 4 alusel on esitatud taotlus tiraami kasutamiseks avokaadode puhul. Taotluse esitaja väitel on Austraalias ja Uus-Meremaal lubatud nimetatud kultuuri puhul seda toimeainet kasutada ja see põhjustab määruse (EÜ) nr 396/2005 kohaste jääkide piirnormide ületamist, mistõttu tuleks kehtestada kõrgemad jääkide piirnormid, et hoida ära kaubandustõkete tekkimine kõnealuse kultuuri importimise korral.

(5) Määruse (EÜ) nr 396/2005 artikli 8 kohaselt hindasid kõnealuseid taotlusi asjaomased liikmesriigid ja hindamisaruanded edastati komisjonile.

(6) Euroopa Toiduohutusamet (edaspidi „toiduohutusamet”) hindas taotlusi ja hindamisaruandeid, uurides eelkõige tarbijatele ja, kui vaja, ka loomadele avalduvat ohtu, ning esitas põhjendatud arvamused jääkide kavandatavate piirnormide kohta (2). Toiduohutusamet edastas arvamused komisjonile ja liikmesriikidele ning tegi need üldsusele kättesaadavaks.

(7) Toiduohutusamet jõudis oma põhjendatud arvamustes järeldusele, et seoses tsüromasiini kasutamisega eskariooli ning tebufenpüraadi kasutamisega paprika puhul ei saa välistada ohtu tarbijatele. Seepärast tuleks asjaomased kehtivad jääkide piirnormid jätta muutmata.

(8) Seoses tsüromasiini kasutamisega põldkännaku ja värskete maitsetaimede puhul, dasometi kasutamisega puuviljade puhul ning tebufenpüraadi kasutamisega ploomide, kornišonide, melonite ja arbuuside puhul toetavad esitatud andmed senistest jääkide piirnormidest madalamate piirnormide kehtestamist. Kuna tuleb kontrollida, kas need madalamad jääkide piirnormid kajastavad õigesti kõige olulisemat head põllumajandustava, mida kasutatakse ELis, ning arvestades, et kehtiv jääkide piirnorm on tarbijatele ohutu, ei ole siiski vaja kehtivat jääkide piirnormi vähendada käesoleva määruse raamistikus, vaid esitatud andmetest saadud teavet tuleb kasutada kõigi kõnealuste ainete jääkide piirnormide läbivaatamisel.

(9) Ditiokarbamaatide kohta järeldas toiduohutusamet, et uueks jääkide piirnormiks avokaadode puhul tuleb sätestada 7 mg/kg, et õigesti arvesse võtta tiraami kasutamist nimetatud kultuuri tootmisel. Kavandatud jääkide piirnormi peetakse tarbijatele ohutuks.

(10) Kõigi muude taotluste kohta tegi toiduohutusamet järelduse, et kõik andmeid käsitlevad nõuded on täidetud ja et taotlejate soovitud muudatused jääkide piirnormides on tarbijaohutuse seisukohalt vastuvõetavad, arvestades tarbija kokkupuute hinnangut Euroopa 27 konkreetse tarbijarühma puhul. Toiduohutusamet võttis arvesse kõige uuemat teavet ainete toksikoloogiliste omaduste kohta. Hinnangute kohaselt ei teki ei tarbijate eluaegsel kokkupuutel kõnealuste ainetega kõigi selliseid aineid sisaldavate toiduainete tarbimisel ega ka asjaomaste kultuuride ja toodete suures koguses tarbimisega kaasneval lühiajalisel kokkupuutel ohtu ületada aktsepteeritavat päevadoosi või akuutset standarddoosi.

(11) Sulfoksafloori kohta esitas toiduohutusamet järeldused ekspertide tehtud pestitsiidse toimeaine sulfoksafloori riskihindamise kohta (3). Selle raames soovitas toiduohutusamet sätestada jääkide piirnormid, mis hõlmaksid nii liidu hea põllumajandustava kohaseid esindavaid kasutusviise kui ka mitme kolmanda riigi taotlusi impordi piirmäärade kohta. Komisjon pidas sobivate määramispiiride küsimuses nõu Euroopa Liidu referentlaboritega.

(12) Kui võtta aluseks toiduohutusameti põhjendatud arvamused ja arvestada asjakohaseid tegureid, on jääkide piirnormide asjakohased muudatused kooskõlas määruse (EÜ) nr 396/2005 artikli 14 lõikega 2.

(13) Seepärast tuleks määrust (EÜ) nr 396/2005 vastavalt muuta.

(14) Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 396/2005 II ja III lisa muudetakse vastavalt käesoleva määruse lisale.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. detsember 2015 Komisjoni nimel president Jean-Claude JUNCKER

(1) ELT L 70, 16.3.2005, lk 1.

(2) Euroopa Toiduohutusameti teaduslike aruannetega saab tutvuda järgmisel aadressil: http://www.efsa.europa.eu

Reasoned opinion on the modification of the existing maximum residue level (MRL) for bifenazate in blueberries, cranberries, gooseberries and azaroles (kiwiberries) („Põhjendatud arvamus bifenasaadijääkide kehtiva piirnormi muutmise kohta mustikate, jõhvikate, karusmarjade ja õunviirpuu marjade puhul”). EFSA Journal 2015; 13(3):4047 [20 lk].

Reasoned opinion on the modification of the existing maximum residue level (MRL) for boscalid in beans and peas with pods („Põhjendatud arvamus boskaliidijääkide kehtiva piirnormi muutmise kohta ubade ja herneste (kaunadega) puhul”). EFSA Journal 2015; 13(3):4045 [19 lk].

Reasoned opinion on the modification of the existing MRL for cyazofamid in aubergines („Põhjendatud arvamus kehtivate tsüasofamiidijääkide piirnormide muutmise kohta baklažaanide puhul”). EFSA Journal 2015; 13(1):3993 [19 lk].

Reasoned opinion on the modification of the existing MRLs for cyromazine in various leaf vegetables and fresh herbs. („Põhjendatud arvamus tsüromasiinijääkide kehtiva piirnormi muutmise kohta mitmesuguste lehtköögiviljade ja värskete maitsetaimede puhul”). EFSA Journal 2015; 13(1):4004 [22 lk].

EFSA Journal 2015; 13(3):4049 [23 lk].

EFSA Journal 2015; 13(3):4059 [28 lk].

Reasoned opinion on the modification of the existing maximum residue level (MRL) for mepanipyrim in tomato, aubergine, strawberry and cucumber („Põhjendatud arvamus mepanipüriimijääkide kehtiva piirnormi muutmise kohta tomatite, baklažaanide, maasikate ja kurkide puhul”). EFSA Journal 2015; 13(3):4037 [24 lk].

Reasoned opinion on the setting of a new maximum residues level (MRL) for metrafenone in hop cones („Põhjendatud arvamus metrafenoonijääkide kehtiva piirnormi muutmise kohta humalakäbide puhul”). EFSA Journal 2015; 13(4):4078 [19 lk].

Reasoned opinion on the modification of the existing maximum residue level (MRL) for picloram in borage and corn gromwell seeds. („Põhjendatud arvamus pikloraamijääkide kehtiva piirnormi muutmise kohta kurgirohu ja põld-rusuvarre seemnete puhul”). EFSA Journal 2015; 13(3):4062 [20 lk].

Reasoned opinion on the modification of the existing maximum residue level (MRL) for propamocarb in onions, garlic, shallots and leeks („Põhjendatud arvamus propamokarbijääkide kehtiva piirnormi muutmise kohta sibula, küüslaugu, pesasibula ja porrulaugu puhul”). EFSA Journal 2015; 13(4):4084 [20 lk].

Reasoned opinion on the modification of the existing maximum residue level (MRL) for pyridaben in cucurbits – edible peel („Põhjendatud arvamus püridabeenijääkide kehtiva piirnormi muutmise kohta söödava koorega kõrvitsaliste puhul”). EFSA Journal 2015; 13(3):4041 [21 lk].

Reasoned opinion on the modification of the existing maximum residue level (MRL) for pyriofenone in table grapes („Põhjendatud arvamus püriofenoonijääkide kehtiva piirnormi muutmise kohta lauaviinamarjade puhul”). EFSA Journal 2015; 13(3):4071 [16 lk].

Reasoned opinion on the modification of the existing MRLs for tebuconazole in cucumbers and courgettes („Põhjendatud arvamus tebukonasoolijääkide kehtivate piirnormide muutmise kohta kurkide ja kabatšokkide puhul”). EFSA Journal 2015; 13(1):4000 [24 lk].

Reasoned opinion on the modification of the existing MRLs for tebufenpyrad in various crops („Põhjendatud arvamus tebufenpüraadijääkide kehtivate piirnormide muutmise kohta mitme kultuuri puhul”). EFSA Journal 2015; 13(4):4091 [29 lk].

Reasoned opinion on the modification of the existing MRL for thiram in avocados („Põhjendatud arvamus tiraamijääkide kehtivate piirnormide muutmise kohta avokaadode puhul”). EFSA Journal 2015; 13(1):4003 [21 lk].

(3) Conclusion on the peer review of the pesticide risk assessment of the active substance sulfoxaflor („Kokkuvõte pestitsiidse toimeaine sulfoksafloori ohuanalüüsi hindamisest ekspertide poolt”). EFSA Journal 2014; 12(5):3692 [170 lk].